62019CO0536_INF
Uznesenie podpredsedu Súdneho dvora z 13. novembra 2019 –EDP España/Komisia
[vec C-563/19 P(I)]
„Odvolanie – Vedľajšie účastníctvo – Oprávnený záujem na rozhodnutí veci – Štátna pomoc – Opatrenie spočívajúce v stimuloch životného prostredia prijaté Španielskym kráľovstvom v prospech uhoľných elektrární – Rozhodnutie o začatí konania vo veci formálneho zisťovania – Riziko vrátenia pomoci“
1.
Súdne konanie – Vedľajšie účastníctvo – Podmienky prípustnosti – Oprávnený záujem na rozhodnutí veci – Pojem – Požiadavka priameho a bezprostredného záujmu – Spor týkajúci sa zákonnosti rozhodnutia Komisie v oblasti štátnej pomoci – Podnik, ktorý je príjemcom pomoci a je vystavený riziku vrátenia pomoci nariadeného vnútroštátnym súdom – Požiadavka priameho a skutočného záujmu
(článok 108 ods. 2 a 3 ZFEÚ; Štatút Súdneho dvora, článok 40 druhý odsek)
(pozri body 28 – 30, 41 – 43)
2.
Pomoc poskytovaná štátmi – Právomoci Komisie a vnútroštátnych súdov – Úloha vnútroštátnych súdov – Rozhodnutie Komisie o začatí konania vo veci formálneho zisťovania o pomoci – Povinnosť vnútroštátnych súdov vyvodiť všetky dôsledky z prípadného porušenia povinnosti pozastaviť preskúmavané opatrenia – Pozastavenie vykonávania sporného opatrenia a vrátenie súm, ktoré už boli vyplatené – Vydanie predbežných opatrení
(článok 4 ods. 3 ZEÚ; článok 108 ods. 2 a 3 ZFEÚ)
(pozri body 35 – 40)
3.
Odvolanie – Odvolanie posúdené ako dôvodné – Riešenie sporu vo veci samej odvolacím súdom – Podmienka – Stav konania dovoľujúci rozhodnúť – Uplatnenie na návrh na vstup vedľajšieho účastníka do konania
(Štatút Súdneho dvora, článok 40 ods. 2 a článok 61 ods. 1)
(pozri body 46 – 49)
Výrok rozsudku
1.
Uznesenie Všeobecného súdu Európskej únie z 13. júna 2019, Naturgy Energy Group/Komisia (T‑328/18, neuverejnený, EU:T:2019:440), sa zrušuje.
2.
Spoločnosti EDP España SA sa povoľuje vstup ako vedľajšiemu účastníkovi konania vo veci T‑328/18 na podporu návrhov spoločnosti Naturgy Energy Group SA.
3.
EDP España SA, Naturgy Energy Group SA a Európska komisia znášajú svoje vlastné trovy konania.